Paari sõnaga siis sellest, mis alanud semestril teoksil.    Punktide eest (st. ametlikult) teen järgmised ained:  Magistriseminar  Spetsialiseerumisaine IV  Spetsialiseerumisaine V  Uurijaseminar  Filosoofia õpetamise praktika kõrgkoolis    MA seminar ja Spetsialiseerumisained on üsna tavapärased, esimeses teen mingi tööga seotud ettekande ja teises loeme juhendajaga mingeid raamatuid-artikled. Kaks viimast on aga päris põnevad üritused: nimelt organiseerisin oma uurijaseminariks osakonda poliitilise filosoofia seminari, kus on meil hetkel 7 tudengit ja 2 õppejõudu ning me otsustasime lugeda Seni uut  raamatut õiglusest. Õpetamise praktika raames annan oktoobris kaks loengut poliitilisest vabadusest ja kaks loeng-seminari John Dewey haridusfilosoofiast.    Lisaks astun läbi ja võtan osa tarkuse eest (st. mitte-ametlikult) järgmistest ainetest:  Sissejuhatus sotsiaalpoliitilisse filosoofiasse  Haridus ja ühiskond  Avalik huvi / ühishüve  Vaimufilosoofia ja fenomenoloogia  Metafilosoofia ja akadeemilise filosoofia roll  Meta-metafüüsika    Esimesed kaks on  peamiselt sellepärast, et eelnimetatud loengud/seminarid annan just neis ainetes. Ülejäänud neli on lihtsalt sellised ained, mis oma sisu poolest peaksid üsna huvitavad olema. Avalikus huvis uurime, mis seisab mõiste 'ühishüve' taga; vaimufilosoofias ja fenomenoloogias pidavat me "kontinentaale" "analüütiliselt" lugema; metafilosoofia kohta ei tea midagi konkreetset aga meta- teemad on alati põnevad; meta-metafüüsika on, lisaks meta- teemale olemisele, hetkel lihtsalt väga kuum teema.    [ 5 ütlemist ] ( 407 klikki ) | püsilink Jaga      Olen juba päris pikka aega Elioni Kodulahenduse omanik ning kui välja arvata väike pisiasi, et minu arvuti + WinXP SP3 = ühenduse fail, siis täitsa rahulolev omanik. Nüüd aga tuli mõte, et teeks väikse downgrade ja läheks Elioni Stardipaketi peale üle.    Selles on vähem telekanaleid, mis nagu suurt ei loe, sest telekat vaatan niikuinii  enamasti ainult klõpsides, et äkki kuskilt tuleb midagi. Oluline erinevus on aga allalaadimiskiiruses - 12 Mbit/s vs. 1 Mbit/s - ja hinnas - 462 krooni vs. 259 krooni. Tuleb küll tunnistada, et ei Elioni enda ega sõltumatu(?) ruuter.ee kiirusetest ei ole mulle täit 12 mega välja andnud, aga sellegi poolest oleks kiiruse langus tuntav, vähemalt numbrites.    Seega: kas kellelgi on a) Elioni Stardipaketiga kogemusi, b) teoreetilist soovitust 12 vs. 1 megase ühenduse erinevuste osas, c) muid mõtteid sel  teemal.    [ 3 ütlemist ] ( 605 klikki ) | püsilink Jaga      Piiblis seisab, et "Ärge makske ise kätte, armsad, vaid andke maad Jumala vihale, sest on kirjutatud: "Minu päralt on kättemaks, mina tasun kätte" - niiütleb Issand." (Rm 12:19) ja "Me ju tunneme teda, kes ütleb: "Minu päralt on kättemaks, mina tasun kätte." Ja taas: "Küll Issand mõistab kohut oma rahva üle."" (Hb 10:30).    Neis ridades on selge sõnaliselt öeldud, et kättemaks on miski, mis on Jumala pärusmaa. Kuid kui Jumal on lõputult heatahtlikk ja ta ei tee kurja, kas see siis tähendab, et kättemaks ei ole halb asi?    Järelmärkuseks võiks veel lisada, et on levinud teatud lihtsustatud pilt sellest, et Jumal on Vanas  Testamendis igatpidi kuri - kiusab, tapab, kapriisitseb - ja Uues Testamendis muutub palju leebemaks - kogu see Jeesuse andeksandmise ja teise põse pööramise lugu. Siin toodud tsitaadid on aga pärit Uuest Testamendist, seega ei saa neid isegi selle pildi järgi seletada.    [ 1 ütlemine ] ( 297 klikki ) | püsilink Jaga      Aprillis heitsin pilgu tolleaegsele Euroopa Parlamendi valimiskampaaniale. Lisaks populismi ja tõe väänamise kriitikale, viitasin nii Keskerakonna kui Reformierakonna puhul tõsiasjale, et nad mõlemad taotlesid "teeme Eesti asja" lähenemist. Paraku peaks EP olema koht, kus peamiselt ikka ELi asju aetakse.    Sel hetkel jäi vähemalt IRL sellest süüst puhtaks. Aga nüüd on Laar tulnud välja arvamusega meie praeguse Euroopa Komisjoni voliniku kohta, et "Ees­ti­le on te­ma Eu­roo­pa Ko­mis­jo­ni asep­re­si­den­di ko­hast aga vä­he ka­su" ning et IRL "Soo­vi­me, et see muu­tuks ja Ees­ti­le oleks vo­li­ni­kust ka­su,.    See on aga hoopiski räigem eksimus, kui KE ja RE oma aprillis. Sest isegi Wikipedia teab rääkida, et "There is one Commissioner per member state,   rather than their home state." Ehk Euroopa Komisjoni voliniku asi pole olla Eestile kasulik olla.    Olgu  kuidas on Laari tegudega, aga vähemalt tema jutt on olnud paaril viimasel aastal üsna õige, selline, mis vähemalt püüab edendada Eesti huve pikas plaanis, selle asemel, et oma parteid upitada vms. Praegune seisukoht aga on üsna mööda.    [ võta sõna ] ( 233 klikki ) | püsilink Jaga      Et põhimõtselt on küll vahva, et on olemas sihuke asi nagu RSS ja erinevad RSS-lugejad. Siis pole midagi  muud vaja teha, kui aadressid sisse toksida ja iga kord kui tuleb uus blogipostitus või uudis või lihtsalt sisu uuendatakse, saad sina teavituse ja saad kohe ka loo peale klikkida.    See ühtlasi tähendab seda, et kui oled tihti arvuti taga on sul alati väga hea ja kiire ülevaade sellest, mida keegi on kirjutanud või mis üldse toimub või noh sedasi. Ja see on kõik väga hea.    Aga...    ...kui sa oled võib-olla keskmisest tihedam kasutaja jõuad sa kõik postitused ja asjad enne  läbi lugeda, kui seda teised jõuavad teha. Mis tähendab, et sa jääd süstemaatiliselt ühest väga olulisest asjast ilma, nimelt reaktsioonidest. Vähemalt pooltel kordadel on kommentaarid sama väärtuslik lugemine kui postitus ise, kui sul aga postitus loetud enne kui keegi on kommenteerida jõudnud, jääd sellest hoopis ilma.     : kuidagi suht vaikselt on Tartu Ülikoolis õppetoetustele -8% tehtud. Vaikselt selles mõttes, et midagi kuskilt nagu kuulsin, aga ei midagi konkreetset.    [ võta sõna ] ( 266 klikki ) | püsilink Jaga